বেংককত চলি থকা এছিয়ান বক্সিং চেম্পিয়নশ্বিপত চমকপ্ৰদ প্ৰদৰ্শন দাঙি ধৰি ব্ৰঞ্জৰ পদক দখল কৰে অসমৰ তাৰকা বক্সাৰ শিৱ থাপাই। আজি অনুষ্ঠিত প্ৰতিযোগিতাখনৰ ছেমিফাইনেলত শিৱই দুৰ্দান্ত প্ৰদৰ্শন আগবঢ়ালেও কাজাখাস্তানৰ জাকিৰ ছেফিউলিনৰ হাতত পৰাস্ত হয়।
প্ৰতিযোগিতাখনত ৬০ কেজি শাখাত প্ৰতিদ্বন্দ্বিতা কৰা শিৱ থাপাই ছেমি ফাইনেললৈ পথ প্ৰশস্ত কৰাৰ যাত্ৰাত দক্ষিণ কোৰিয়া, কিৰঘিস্তান আৰু থাইলেণ্ডৰ বক্সাৰক পৰাস্ত কৰিছিল।
উল্লেখযোগ্য যে, ২০১৩ চনত এছিয়ান বক্সিং চেম্পিয়নশ্বিপত সোণৰ পদক লাভ কৰিছিল অসমৰ প্ৰতিভাবান বক্সাৰগৰাকীয়ে। ২০১৩ চনৰ উপৰি শিৱই ২০১৫ চনত ব্ৰঞ্জ আৰু ২০১৭ চনত ৰূপৰ পদক দখল কৰিবলৈ সক্ষম হৈছিল এছিয়াৰ সন্মানীয় প্ৰতিযোগিতাখনত।
চলিত প্ৰতিযোগিতাখনত ব্ৰঞ্জৰ পদক দখল কৰাৰ লগে লগে প্ৰতিযোগিতাখনত শিৱৰ মুঠ পদকৰ সংখ্যা চাৰিটালৈ বৃদ্ধি পালে।
আনহাতে, শিৱ থাপা পৰাস্ত হ'লেও ভাৰতৰ আন এগৰাকী তাৰকা বক্সাৰ অমিত পোংঘালে ছেমিফাইনেলৰ খেলত চীনৰ প্ৰতিদ্বন্দ্বিক পৰাস্ত কৰি ফাইনেলত প্ৰবেশ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
